L'Ajuntament d'Alaquàs aprova un projecte que manté l'horta, recupera les séquies i crea la primera escola infantil municipal
08/07/2004 17:42:00

# L'Ajuntament d'Alaquàs aprova un projecte que manté l'horta, recupera les séquies i crea la primera escola infantil municipal

*   08/07/2004 17:42:00
*   [Imprimir](#)
*   Compartir
*    https://www.alaquas.org/documento.asp?id\_do=9296

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9296%2F1&title=Ajuntament%20d%27Alaqu%C3%A0s.%20Prensa.L%27Ajuntament%20d%27Alaqu%C3%A0s%20aprova%20un%20projecte%20que%20mant%C3%A9%20l%27horta%2C%20recupera%20les%20s%C3%A9quies%20i%20crea%20la%20primera%20escola%20infantil%20municipal)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9296/1";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2004/2/9296/9296_Form_4.jpg)](https://www.alaquas.org/ficheros/documentos/2004/2/9296/9296_Form_10.jpg "<a href='https://www.alaquas.org/ficheros/documentos/2004/2/9296/9296_Form_10.jpg' target=_blank><i class='fa fa-external-link' aria-hidden='true'></i>.L'Ajuntament d'Alaquàs aprova un projecte que manté l'horta, recupera les séquies i crea la primera escola infantil municipal</a>")

*   Traducido automaticamente con [Apertium](http://www.apertium.org/): Actualmente no disponemos de la versión traducida de este documento, le presentamos una versión traducida automáticamente, si quiere ver los documentos en el idioma original haga click [aquí](\documento.asp?id_do=9296&idioma=1&autotraduce=0)

El projecte el desenvoluparan 45 joves del municipi que participen de l'Escola Taller El Polvorí

Aquest projecte abraça una superfície de 145.000 m2, actualment coberta per horta, tarongers i camps que es troba a la Séquia del Dijous d'Alaquàs.

El projecte respectarà tots aquests espais adequant-los i reformant-los perquè es puguen combinar en zones verdes, tanmateix respectarà els trams de les séquies que s'utilitzaven abans per al reg de l'horta; d'altra banda, i donant resposta a les demandes fetes pels veïns i veïnes del poble, està previst que s'adeqüen zones recreatives i espai per a torradors i paellers amb taules i banquets de fusta.

L'alqueria coneguda com Alqueria Alós d'Alaquàs serà l'immoble que després de ser rehabilitat, dins d'aquest projecte integral de recuperació de la zona, esdevinga escola infantil municipal amb 80 places per a xiquetets entre 0 i 3 anys. Un dels compromisos de la nova legislatura, contemplat en els nous pressupostos aprovats a principis d'any,  és la creació una xarxa d'escoles infantils per a les xiquetes i els xiquets d'edats compreses entre els 0 i els 3 anys. La primera d'aquestes escoles infantils municipals serà aquesta i està previst que entre en funcionament al 2006.

El futur Parc de la Séquia del Dijous estarà recorregut per un camí peatonal que unirà tota la superfície, paral·lel al carril bici que existeix actualment des de l'entrada per Xirivella fins al col·legi públic Bonavista. Aquest centre escolar també vorà ampliat l'espai de recreació dels més xicotets fins al límit de l'Albereda Sud per l'acció del projecte. El parc estarà coronat per  la primera escola infantil del municipi.

Les obres s'iniciaran en gener de 2005 i es duran a terme per alumnes de l'escola taller d'oficis, on participen 45 joves d'Alaquàs, i s'estendran fins a juny de 2006. El pressupost serà sufragat per l'Ajuntament d'Alaquàs i la Generalitat Valenciana mitjançant el Servef.